
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1028 

24 Απριλίου 2014 


ΑΠΟΦΑΣΕΙ Σ 

Αριθμ. οικ. 11252/804 

Κατάρτιση προγράμματος διαμονής παιδιών σε παιδικές 
κατασκηνώσεις σχετικά με τα προβλεπόμενων του εδα¬ 
φίου γ' της παρ. 6 του αρ. 34 του Ν. 4144/2013 σχετικά 
με τον Ενιαίο Λογαριασμό για την Εφαρμογή Κοινωνι¬ 
κών Πολιτικών (Ε.Λ.Ε.Κ.Π.)». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΕΡΓΑΣΙΑΣ, 

ΚΟΙΝΩΝΙΚΗΣ ΑΣΦΑΛΙΣΗΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α) Του αρ. 34 του Ν. 4144/2013 «Αντιμετώπιση της πα- 
ραβατικότητας στην Κοινωνική Ασφάλιση και στην αγορά 
εργασίας και λοιπές διατάξεις αρμοδιότητας του Υπουρ¬ 
γείου Εργασίας, Κοινωνικής Ασφάλισης και Πρόνοιας» (ΦΕΚ 
88/Α/2013). 

β) Του Ν. 2956/2001 «Αναδιάρθρωση του ΟΑΕΔ και άλλες 
διατάξεις» (ΦΕΚ 258/Α/2001). 

γ) Του Π.Δ. υπ’ αριθμ. 63/22-4-2005 (ΦΕΚ 98/Α) «Κωδικο¬ 
ποίηση της νομοθεσίας για την Κυβέρνηση και τα Κυβερ¬ 
νητικά Όργανα». 

δ) Του Π.Δ. 314/25-8-87 (ΦΕΚ 149/Α/1987) τροποποίηση Π.Δ. 
1022/77 «Περί εξαιρέσεως του Οργανισμού Απασχολήσεως 
Εργατικού Δυναμικού εκ της εφαρμογής των διατάξεων 
του Ν.Δ. 496/74». 

ε) Του Β.Δ. 410/71 «Περί της Ταμιακής και Λογιστικής 
Διαχειρίσεως του Οργανισμού Απασχολήσεως Εργατικού 
Δυναμικού» (ΦΕΚ 124/Α/1971). 

2. Την υπ’ αριθμ. οικ. 27129/120/13-8-2013 (Φ.Ε.Κ. 2059/Β) 
κοινή υπουργική απόφαση «Οργάνωση, αρμοδιότητες, δι¬ 
άρθρωση και λειτουργία της Γ ενικής Διεύθυνσης Οικονο¬ 
μικών Υπηρεσιών του Υπουργείου Εργασίας, Κοινωνικής 
Ασφάλισης και Πρόνοιας». 

3. Την υπ’ αριθμ. Υ48/9-7-2012 απόφαση «Καθορισμός αρ¬ 
μοδιοτήτων του Αν. Υπ. Οικονομικών Χρήστου Σταϊκούρα» 
(ΦΕΚ 2105/Β). 

4. Την υπ’ αριθμ. Φ. 43000/16198/659/2013 απόφαση του 
Υπ. Εργασίας, Κοινωνικής Ασφάλισης και Πρόνοιας (ΦΕΚ 
1507/Β). 

5. Τις υπ’ αριθμ. 9493/716/27-3-2014 και 3300/296/10-2-2014 
αποφάσεις της Γεν. Γραμματέως και του Υπουργού Εργα¬ 
σίας, Κοινωνικής Ασφάλισης και Πρόνοιας που αφορούν 
στις αναλήψεις υποχρέωσης της προκαλούμενης δαπάνης. 

6. Το υπ’ αριθμ. 20263/10-3-2014 έγγραφο του ΟΑΕΔ με το 


οποίο διαβιβάστηκε η υπ’ αριθμ. 663/09/5-3-2014 απόφαση 
του ΔΣ του Οργανισμού. 

7. Το γεγονός ότι από τις διατάξεις αυτής της απόφα¬ 
σης προκαλείται δαπάνη σε βάρος του Προϋπολογισμού 
του ΟΑΕΔ οικονομικής χρήσης 2014 ύψους 17.500.000,00€ 
περίπου, η οποία θα βαρύνει κατά 17.000.000,00 € τον ΚΑΕ 
2639 «Λοιπές χορηγίες κοινωνικής πρόνοιας» και κατά 
500.000,00€ τον ΚΑΕ 4419 «Συμμετοχή σε κοινές δαπάνες 
που πραγματοποιούνται από ΝΠΔΔ», αποφασίζουμε: 

Α. ΣΚΟΠΟΣ ΚΑΙ ΑΝΤΙΚΕΙΜΕΝΟ ΤΟΥ ΠΡΟΓΡΑΜΜΑΤΟΣ 

Σκοπός του Προγράμματος Διαμονής Παιδιών σε Παι¬ 
δικές Κατασκηνώσεις είναι η ψυχαγωγία των τέκνων χα¬ 
μηλόμισθων εργαζομένων και ανέργων. Αντικείμενο του 
προγράμματος είναι η επιδότηση των δικαιούχων για τη 
διαμονή των παιδιών τους σε παιδικές κατασκηνώσεις με τη 
χορήγηση Επιταγής Διαμονής σε Παιδικές Κατασκηνώσεις. 

Β. ΠΡΟΫΠΟΛΟΓΙΣΜΟΣ 

Από την εφαρμογή της παρούσας απόφασης προκαλείται 
για το έτος 2014: α) για την επιδότηση των δικαιούχων - 
ωφελούμενων, δαπάνη ύψους 17.000.000,00 € κατ’ ανώτατο 
όριο σε βάρος του Ενιαίου Λογαριασμού για την Εφαρμογή 
Κοινωνικών Πολιτικών (ΕΛΕΚΠ) (ΚΑΕ 2639) και β) για τη διε¬ 
νέργεια των ελέγχων του αρθρ. 13 της παρούσας, δαπάνη 
ύψους 500.000,00€ σε βάρος του Π/Υ του ΟΑΕΔ (ΚΑΕ 4419). 

Γ. ΔΙΚΑΙΟΥΧΟΙ - ΩΦΕΛΟΥΜΕΝΟΙ ΤΟΥ ΠΡΟΓΡΑΜΜΑΤΟΣ 
-ΑΡΙΘΜΟΣ ΩΦΕΛΟΥΜΕΝΩΝ 

1. Ως «Δικαιούχοι» του προγράμματος ορίζονται οι έχο- 
ντες τέκνα κατά την έννοια της παρ. 2 του παρόντος, που 
δεν επιδοτούνται για συναφή παροχή από οποιονδήποτε 
άλλο φορέα για το έτος 2014: 

α) ασφαλισμένοι/εργαζόμενοι με σχέση εξαρτημένης 
εργασίας ιδιωτικού δικαίου που έχουν κατά το προηγού¬ 
μενο της έναρξης του προγράμματος ημερολογιακό έτος 
50 ημέρες στην ασφάλιση του ΙΚΑ-ΕΤΑΜ, σύμφωνα με τη 
διάταξη της παρ. 1 του άρθρ. 3 του ν. 678/1977, όπως τρο¬ 
ποποιήθηκε και ισχύει (συνεισπραττόμενη με τις εισφορές 
υπέρ ΙΚΑ-ΕΤΑΜ εισφορά 0,35%). 

β) άνεργοι εγγεγραμμένοι στα μητρώα ανέργων του 
ΟΑΕΔ, που έχουν συνεχόμενη ανεργία κατά την ημερομη¬ 
νία λήξης της προθεσμίας υποβολής αιτήσεων τουλάχιστον 
έξι μήνες. 

Και για τις δύο ως άνω περιπτώσεις δικαιούχων το 
πραγματικό οικογενειακό εισόδημα από κάθε πηγή κατά 
το προηγούμενο οικονομικό έτος δεν δύναται να υπερβαίνει 
το ποσό των 16.000,00 €. Η μη ταυτόχρονη πλήρωση της 
προϋπόθεσης αυτής με την α’ ή τη β’ προϋπόθεση κατά 
περίπτωση αποτελεί λόγο αποκλεισμού από το πρόγραμμα. 

2. Ως «Ωφελούμενοι» του προγράμματος ορίζονται: 

Τα ανήλικα προστατευόμενα τέκνα της οικογένειας των 
δικαιούχων της παρ. 1 του παρόντος που γεννήθηκαν από 
01.01.1999 έως 14.06.2008, όπως αυτά αποδεικνύονται είτε 
από πιστοποιητικό οικογενειακής κατάστασης είτε από 
αυτεπάγγελτη αναζήτηση. 

3. Ο αριθμός των ωφελούμενων παιδιών των δικαιούχων 
για το έτος 2014 ανέρχεται στις 35.000. 

4. Ο αριθμός των ωφελούμενων παιδιών με αποδεδειγ¬ 
μένη αναπηρία σε ποσοστό 67% και άνω που θα συμμετά- 
σχουν στο πρόγραμμα εξαρτάται απόλυτα από τον αριθμό 
των προσφερόμενων από τις κατασκηνωτικές επιχειρήσεις 
θέσεων για παιδιά της κατηγορίας αυτής. 

5. Ο συνολικός αριθμός των ωφελούμενων παιδιών θα 
κατανεμηθεί σε ποσοστό 50% για τους δικαιούχους της 
περίπτωσης α’ της παρ. 1 του παρόντος και σε ποσοστό 
50% για τους δικαιούχους της περίπτωσης β’ της παρ. 1 
του παρόντος. 

Δ. ΔΙΑΡΚΕΙΑ ΠΡΟΓΡΑΜΜΑΤΟΣ 

1. Το πρόγραμμα θα υλοποιηθεί για το έτος 2014 από 
την 15η Ιουνίου έως την 3η Σεπτεμβρίου. Το ως άνω χρο¬ 
νικό διάστημα δύναται να τροποποιηθεί με τη Δημόσια 
Πρόσκληση. 

2. Η διάρκεια διαμονής κάθε παιδιού ορίζεται έως 15 
ημέρες κατ’ ανώτατο όριο (συμπεριλαμβανομένων και των 
ημερών προσέλευσης και αποχώρησης) σε μία και μόνο 
κατασκηνωτική περίοδο των 15 ημερών. 

3. Το πρόγραμμα θα αφορά σε πέντε κατασκηνωτικές 
περιόδους ορισμένες στο χρονικό διάστημα της παραγρά¬ 
φου 1 του παρόντος. 

Ε. ΕΠΙΤΑΓΗ ΔΙΑΜΟΝΗΣ ΣΕ ΠΑΙΔΙΚΕΣ ΚΑΤΑΣΚΗΝΩΣΕΙΣ 

1. Η «Επιταγή Διαμονής σε Παιδικές Κατασκηνώσεις» εν¬ 
σωματώνει μια συγκεκριμένη οικονομική αξία και ο απο¬ 
κλειστικός σκοπός της είναι η ανταλλαγή της με υπηρεσίες 
των παροχών του άρθρ. 6 της παρούσας για τη διαμονή 
των ωφελούμενων τέκνων των δικαιούχων σύμφωνα με 
τους όρους της Δημόσιας Πρόσκλησης. 

2. Το ύψος της οικονομικής αξίας της επιταγής που απο¬ 
τελεί την επιδότηση του δικαιούχου για τη διαμονή του 
τέκνου του σε παιδική κατασκήνωση, καλύπτει το ημερήσιο 
τροφείο του παιδιού του δικαιούχου για όλη τη διάρκεια 
διαμονής του στην κατασκήνωση, όπως αυτή ορίζεται στην 
παρ. 2 του άρθρ. 4 της παρούσας. 

Το ημερήσιο τροφείο περιλαμβάνει τις υπηρεσίες δια¬ 
μονής και γενικά τις υπηρεσίες που παρέχονται βάσει της 
υποχρεωτικής υποδομής και στελέχωσης των παιδικών κα¬ 
τασκηνώσεων εξοχών σύμφωνα με το Κανονιστικό Πλαίσιο 
Ίδρυσης και Λειτουργίας Παιδικών Κατασκηνώσεων Εξοχών 
και τους όρους της Δημόσιας Πρόσκλησης. 

Το ημερήσιο τροφείο σύμφωνα με τις κείμενες διατάξεις 
ανέρχεται κατά περίπτωση: 

α) στα 30,00€ ημερησίως, συμπεριλαμβανομένων όλων 
των επιβαρύνσεων και 

β) στα 55,23 € ημερησίως, συμπεριλαμβανομένων όλων 
των επιβαρύνσεων, για τα παιδιά με ποσοστό αναπηρίας 
67% και άνω. 

Τυχόν αναπροσαρμογή του ύψους του τροφείου για το 
έτος 2014 με νεότερη Υπουργική Απόφαση θα συνεπάγεται 
ισόποση αναπροσαρμογή στο αναφερόμενο στην παρούσα 
ύψος τροφείου. 

3. Η «Επιταγή Διαμονής σε Παιδικές Κατασκηνώσεις» έχει 
τη μορφή ενός ηλεκτρονικού μοναδικού κωδικού αριθμού 
για κάθε ωφελούμενο τέκνο δικαιούχου, ο οποίος δημι- 
ουργείται αυτόματα από το Ολοκληρωμένο Πληροφοριακό 
Σύστημα (ΟΠΣ) του Οργανισμού και αποτυπώνεται με τα 
λοιπά στοιχεία του ωφελούμενου τέκνου και του δικαιούχου 
στα Μητρώα του άρθρ. 9 της παρούσας, ισχύει δε αποκλει¬ 


στικά για τους σκοπούς του συγκεκριμένου προγράμματος 
μέχρι τη λήξη αυτού. 

4. Η επιδότηση μέσω της «Επιταγής Διαμονής σε Παιδικές 
Κατασκηνώσεις» δίνει τη δυνατότητα στους δικαιούχους να 
επιλέγουν οι ίδιοι τους παρόχους παιδικών κατασκηνώσεων 
σύμφωνα με τις ανάγκες των παιδιών τους. 

ΣΤ. ΠΑΡΟΧΟΙ ΤΟΥ ΠΡΟΓΡΑΜΜΑΤΟΣ 

Ως «Πάροχοι» νοούνται κατασκηνωτικές επιχειρήσεις, 
που πληρούν τις προϋποθέσεις που ορίζονται στη Δημό¬ 
σια Πρόσκληση. 

Ζ. ΔΗΜΟΣΙΑ ΠΡΟΣΚΛΗΣΗ ΓΙΑ ΤΗΝ ΚΑΤΑΡΤΙΣΗ ΤΩΝ ΜΗ¬ 
ΤΡΩΩΝ ΔΙΚΑΙΟΥΧΩΝ ΚΑΙ ΠΑΡΟΧΩΝ 

1. Με Δημόσια Πρόσκληση του Διοικητή του ΟΑΕΔ, που 
εκδίδεται εντός 15 ημερών από τη δημοσίευση της πα¬ 
ρούσας, προσκαλούνται οι δικαιούχοι και οι πάροχοι να 
υποβάλουν αίτηση συμμετοχής στο πρόγραμμα. 

2. Με τη Δημόσια Πρόσκληση ορίζονται: οι προϋποθέσεις 
συμμετοχής των παροχών, η προθεσμία και η διαδικασία 
υποβολής των ηλεκτρονικών αιτήσεων και των απαιτουμέ- 
νων δικαιολογητικών, η διαδικασία κατάρτισης των Μητρώ¬ 
ων Δικαιούχων και του Μητρώου Παροχών, καθώς και κάθε 
άλλο στοιχείο ή πληροφορία διευκολύνει όσους επιθυμούν 
να συμμετάσχουν στην Πρόσκληση για την υλοποίηση του 
προγράμματος. 

3. Η Δημόσια Πρόσκληση αναρτάται στους διαδικτυακούς 
τόπους του ΟΑΕΔ (νννννν.οαθό.ρι·) και του «ΔΙΑΥΓΕΙΑ». 

Η. ΑΙΤΗΣΕΙΣ ΥΠΟΨΗΦΙΩΝ ΔΙΚΑΙΟΥΧΩΝ - ΔΙΑΔΙΚΑΣΙΑ 
ΥΠΟΒΟΛΗΣ ΑΙΤΗΣΕΩΝ - ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ 

1. Οι αιτήσεις συμμετοχής των υποψηφίων δικαιούχων 
υποβάλλονται προς τον ΟΑΕΔ αποκλειστικά με ηλεκτρο¬ 
νικό τρόπο. Στη Δημόσια Πρόσκληση είναι δυνατόν να 
προβλέπεται η υποβολή αιτήσεων με την αποκλειστική ή 
μη χρήση κωδικών πρόσβασης των δικαιούχων. Οι λεπτο¬ 
μέρειες για την ηλεκτρονική υποβολή των αιτήσεων καθώς 
και για την υποβολή των δικαιολογητικών από τους υπο¬ 
ψηφίους καθορίζονται ρητά με τη Δημόσια Πρόσκληση. Σε 
περίπτωση υποβολής αίτησης με τρόπο διαφορετικό από 
αυτόν που ορίζεται στην Πρόσκληση, ο υποψήφιος απο¬ 
κλείεται από τη διαδικασία συμμετοχής στο πρόγραμμα. 

2. Τα έντυπα ηλεκτρονικών αιτήσεων θα βρίσκονται 
αναρτημένα στη διαδικτυακή πύλη του ΟΑΕΔ (νννννν.οαβά. 
90 και μετά τη συμπλήρωσή τους οι δυνητικοί δικαιούχοι 
θα τα αποστέλλουν μέσω του συστήματος ηλεκτρονικών 
αιτήσεων στον ΟΑΕΔ. 

3. Οι αιτήσεις υποβάλλονται μέσα στην προθεσμία που 
ορίζεται ρητά στην Πρόσκληση. Το εμπρόθεσμο αυτών 
κρίνεται με βάση την ημερομηνία ηλεκτρονικής αποστολής 
τους στον ΟΑΕΔ. Μετά τη λήξη της προθεσμίας δεν είναι 
δυνατή η υποβολή αιτήσεων. 

4. Η αίτηση επέχει θέση υπεύθυνης δήλωσης του άρ¬ 
θρου 8 του ν. 1599/1986 (ΦΕΚ Α' 75) για τα στοιχεία που 
διαλαμβάνονται σε αυτήν. Η ανακρίβεια των στοιχείων που 
δηλώνονται στην αίτηση επισύρει τις προβλεπόμενες ποι¬ 
νικές και διοικητικές κυρώσεις. 

5. Η υποβολή αίτησης συμμετοχής συνιστά εξουσιοδό¬ 
τηση προς τον ΟΑΕΔ για τη χρήση και επεξεργασία των 
προσωπικών δεδομένων του αιτούντος αποκλειστικά για 
τους σκοπούς της παρούσας. 

6. Ο υποψήφιος φέρει την ευθύνη της πλήρους και ορθής 
συμπλήρωσης της ηλεκτρονικής του αίτησης. Διόρθωση ή 
τροποποίηση ή συμπλήρωση των αιτήσεων, συμπλήρωση 
τυχόν ελλειπόντων στοιχείων - δικαιολογητικών, έστω και 
συμπληρωματικών ή διευκρινιστικών, επιτρέπεται με νέες 
αιτήσεις, οι οποίες υποβάλλονται σε αντικατάσταση των 
προηγουμένων, οι οποίες ακυρώνονται, έως τη λήξη της 
προθεσμίας υποβολής των αιτήσεων. 

7. Οι υποψήφιοι δικαιούχοι μετά την υποβολή της ηλε¬ 
κτρονικής αίτησης συμμετοχής τους και μέχρι τη λήξη της 

προθεσμίας υποβολής αιτήσεων οφείλουν να προσκομίσουν 
στα αρμόδια ΚΠΑ2 δικαιολογητικά που δεν δύναται να ανα¬ 
ζητηθούν αυτεπαγγέλτως, ως η Δημόσια Πρόσκληση ορίζει. 

8. Υποψήφιοι που υποβάλλουν ηλεκτρονική αίτηση ως 
δικαιούχοι της περίπτωσης α’ της παρ. 1 του άρθρ. 3 της 
παρούσας και οι ημέρες εργασίας τους δεν δύνανται να 
αναζητηθούν αυτεπαγγέλτως λόγω μη ένταξής τους στο 
μηχανογραφικό σύστημα του ΙΚΑ για οποιονδήποτε λόγο, 
έχουν την υποχρέωση να προσκομίσουν στα αρμόδια ΚΠΑ2 
τα σχετικά παραστατικά μέχρι τη λήξη της προθεσμίας 
υποβολής των αιτήσεων. Η μη προσκόμιση των σχετικών 
παραστατικών αποτελεί λόγο αποκλεισμού των υποψηφίων 
από το πρόγραμμα. 

9. Δικαιούχοι με ωφελούμενα τέκνα ανήκοντα στην κατη¬ 
γορία ΑμεΑ με ποσοστό αναπηρίας 67% και άνω, έχουν την 
υποχρέωση να προσκομίσουν στα αρμόδια ΚΠΑ2 μέχρι τη 
λήξη της προθεσμίας υποβολής αιτήσεων σχετική βεβαίω¬ 
ση σε ισχύ, ως αυτή ορίζεται από τη Δημόσια Πρόσκληση, 
άλλως δεν θα εφαρμοσθούν τα αναφερόμενα στην παρ. 3 
του άρθρ. 9 της παρούσας. 

10. Μη προσκόμιση των δικαιολογητικών που ορίζονται 
από τη Δημόσια Πρόσκληση μέχρι την καταληκτική ημε¬ 
ρομηνία υποβολής αιτήσεων ή προκύπτουσα μη πλήρωση 
των όρων της Δημόσιας Πρόσκλησης και αναντιστοιχία των 
δηλουμένων στην αίτηση στοιχείων με τα υποβληθέντα 
δικαιολογητικά, συνεπάγεται αποκλεισμό του δικαιούχου 
από το Πρόγραμμα. 

Θ. ΚΡΙΤΗΡΙΑ ΕΠΙΛΟΓΗΣ ΔΙΚΑΙΟΥΧΩΝ - ΚΑΤΑΡΤΙΣΗ ΜΗ¬ 
ΤΡΩΩΝ ΔΙΚΑΙΟΥΧΩΝ 


1. Ο ΟΑΕΔ επεξεργάζεται τις αιτήσεις και προβαίνει στη 
μοριοδότηση των υποψηφίων που πληρούν τις προϋποθέ¬ 
σεις της παρ. 1 του άρθρ. 3 της παρούσας. 

2. Η μοριοδότηση των δικαιούχων στηρίζεται σε ειδικά 
κριτήρια, τα οποία είναι: 

α. το ύψος του πραγματικού οικογενειακού εισοδήματος 
από κάθε πηγή του προηγούμενου της αίτησης οικονομικού 
έτους, για όλους τους δικαιούχους της παρ. 1 του άρθρ. 3 
της παρούσας. Οι πληροφορίες σχετικά με το εισόδημα 
των δικαιούχων αναζητούνται με ηλεκτρονικό τρόπο από 
τη Γενική Γραμματεία Πληροφοριακών Συστημάτων του 
Υπουργείου Οικονομικών. 

β. ο αριθμός των ανήλικων τέκνων (τέκνων ηλικίας έως 
18 ετών) για όλους τους δικαιούχους της παρ. 1 του άρθρ. 
3 της παρούσας. Οι πληροφορίες σχετικά με τα ανήλικα 
τέκνα δύναται να αναζητηθούν από Πιστοποιητικό Οικο¬ 
γενειακής Κατάστασης ή αυτεπαγγέλτως, ως η Δημόσια 
Πρόσκληση ορίσει. 

γ. ο χρόνος συνεχόμενης εγγεγραμμένης ανεργίας στα 
μητρώα ανέργων του ΟΑΕΔ, με μέγιστο όριο τους 36 μήνες, 
για τους δικαιούχους της περίπτωσης β’ της παρ. 1 του άρ¬ 
θρου 3 της παρούσας. Οι πληροφορίες σχετικά με το χρόνο 
της συνεχόμενης εγγεγραμμένης ανεργίας αναζητούνται 
από το Μητρώο Ανέργων του Οργανισμού. 

Τα μόρια ανά κριτήριο ορίζονται ως εξής: 

Για το α' κριτήριο: 

• για πραγματικό οικογενειακό εισόδημα ύψους έως 
7.000,00€: 60 μόρια, 

• για πραγματικό οικογενειακό εισόδημα ύψους από 
7.001,00 έως 10.000,00 €: 50 μόρια, 

• για πραγματικό οικογενειακό εισόδημα ύψους από 
10.001,00 έως 12.000,00 €: 40 μόρια, 

• για πραγματικό οικογενειακό εισόδημα ύψους από 
12.001,00 έως 14.000,00€: 30 μόρια, 

• για πραγματικό οικογενειακό εισόδημα ύψους από 
14.001,00 έως 16.000,00€: 20 μόρια. 

Για το β' κριτήριο: 

Από 15 μόρια για κάθε ανήλικο τέκνο. 


Για το γ' κριτήριο: 

• Από 1 μόριο για κάθε μήνα συνεχόμενης εγγεγραμμένης 
ανεργίας, με ανώτατο όριο τα 36 μόρια. 

3. Ωφελούμενα τέκνα κατά την έννοια της παρ. 2 του 
άρθρ. 3 της παρούσας με αποδεδειγμένη αναπηρία σε πο¬ 
σοστό 67% και άνω δύναται να ενταχθούν στο πρόγραμμα, 
ανεξαρτήτως του αριθμού μορίων των δικαιούχων γονέων 
τους κατ’ εξαίρεση των παρ. 1 και 2 του παρόντος, εφόσον 
κατά την κατάρτιση του Μητρώου Παροχών προκόψει ότι 
οι προσφερόμενες θέσεις για παιδιά με αναπηρία από τις 
συμμετέχουσες κατασκηνωτικές επιχειρήσεις επαρκούν για 
τη διαμονή όλων των ωφελούμενων τέκνων της κατηγορίας 
αυτής για τα οποία έχουν υποβληθεί αποδεκτές αιτήσεις. 

4. Κρίσιμος χρόνος συνδρομής των προϋποθέσεων συμ¬ 
μετοχής στη διαδικασία και των κριτηρίων που λαμβά- 
νονται υπόψη για την κατάταξη των υποψηφίων είναι ο 
χρόνος λήξης της προθεσμίας υποβολής των αιτήσεων 
συμμετοχής στη Δημόσια Πρόσκληση. 

5. Οι δικαιούχοι κατατάσσονται κατά αλφαβητική σειρά 
σε δύο προσωρινά Μητρώα δικαιούχων, το Μητρώο Δικαι¬ 
ούχων - Εργαζομένων (δικαιούχων της περ. α' της παρ. 1 
του άρθρ. 3 της παρούσας) και το Μητρώο Δικαιούχων 

- Ανέργων (δικαιούχων της περ. β' της παρ. 1 του άρθρ. 3 
της παρούσας). Στα Μητρώα αναγράφονται: το επώνυμο 
και το όνομα των δικαιούχων, τα τέσσερα τελευταία ψηφία 
του Αριθμού Φορολογικού Μητρώου (ΑΦΜ) τους και τα 
τέσσερα τελευταία ψηφία του Αριθμού Μητρώου Κοινω¬ 
νικής Ασφάλισής τους (ΑΜΚΑ), το επώνυμο και το όνομα 
των ωφελούμενων τέκνων των δικαιούχων και τα τέσσερα 
τελευταία ψηφία του Αριθμού Μητρώου Κοινωνικής Ασφά¬ 
λισης (ΑΜΚΑ) αυτών, η ιδιότητα με την οποία οι δικαιούχοι 
συμμετέχουν, ο συνολικός αριθμός μορίων των δικαιούχων, 
τα μόρια που αντιστοιχούν σε καθένα από τα κριτήρια 
κατάταξης της παρ. 2 του παρόντος, η σειρά κατάταξης 
των δικαιούχων με βάση τη συνολική μοριοδότηση των 
κριτηρίων και ο μοναδικός ηλεκτρονικός κωδικός αριθμός 
της Επιταγής Διαμονής σε Παιδικές Κατασκηνώσεις για 
κάθε επιλεγέν ωφελούμενο τέκνο ανά δικαιούχο. 

6. Για τους υποψήφιους που δεν πληρούν τις προϋπο¬ 
θέσεις της παρ. 1 του άρθρ. 3 ή του άρθρ. 8 της παρού¬ 
σας συντάσσεται προσωρινός Πίνακας Αποκλεισμένων, με 
αναφορά του συγκεκριμένου λόγου αποκλεισμού για κάθε 
υποψήφιο. 

7. Τέκνα που δηλώθηκαν ως ωφελούμενα στην αίτηση, 
χωρίς να πληρούν τις προϋποθέσεις της παρ. 2 του άρθρ. 3 
της παρούσας, δεν θα ληφθούν υπ’ όψιν κατά την κατάρτιση 
των Μητρώων Δικαιούχων και του Πίνακα Αποκλεισμένων. 

8. Τα προσωρινά Μητρώα Δικαιούχων και ο προσωρι¬ 
νός Πίνακας Αποκλεισμένων αναρτώνται στην διαδικτυακή 
πύλη του ΟΑΕΔ (νννννν.οαβά-οΟ και ανακοινώνεται η έκδοσή 
τους στον Πίνακα Ανακοινώσεων των αρμοδίων Υπηρεσιών 
(ΚΠΑ2) του ΟΑΕΔ. 

9. Οι υποψήφιοι έχουν δικαίωμα ηλεκτρονικής υποβολής 
προς το ΔΣ του ΟΑΕΔ μίας και μόνο ένστασης κατά των 
αποτελεσμάτων των προσωρινών Μητρώων Δικαιούχων και 
του προσωρινού Πίνακα Αποκλεισμένων εντός της αποκλει¬ 
στικής προθεσμίας τριών (3) εργασίμων ημερών από την 
επομένη ημέρα της δημοσιεύσεώς τους στη διαδικτυακή 
πύλη του ΟΑΕΔ. Λεπτομέρειες για την υποβολή και την εξέ¬ 
ταση των ενστάσεων καθορίζονται στη Δημόσια Πρόσκληση. 

10. Κατόπιν εξέτασης των ενστάσεων από το Δ.Σ. του Ορ¬ 
γανισμού, καταρτίζονται τα Οριστικά Μητρώα Δικαιούχων 

- Ανέργων και Δικαιούχων - Εργαζομένων και ο οριστικός 
Πίνακας Αποκλεισμένων, τα οποία αναρτώνται στην δια- 
δικτυακή πύλη του ΟΑΕΔ (νννννν.οαθά.ρι·) και ανακοινώνεται 
η έκδοσή τους στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


11. Σε περίπτωση που κατά την κατάρτιση των Μητρώων 
δεν προκύπτει η προβλεπόμενη ποσόστωση της παρ. 5 του 
άρθρ. 3 της παρούσας, οι κενές θέσεις του ενός Μητρώου 
πληρούνται από τους επιλαχόντες του άλλου. 

12. Τα προσωρινά και οριστικά Μητρώα Δικαιούχων και 
ο προσωρινός και οριστικός Πίνακας Αποκλεισμένων κα¬ 
ταρτίζονται από τον Διοικητή του ΟΑΕΔ ή από το αρμόδιο 
όργανο που ορίζεται με απόφασή του. 

I. ΑΙΤΗΣΕΙΣ ΥΠΟΨΗΦΙΩΝ ΠΑΡΟΧΩΝ - ΔΙΑΔΙΚΑΣΙΑ ΥΠΟ¬ 
ΒΟΛΗΣ 

1. Οι πάροχοι υποχρεωτικά λαμβάνουν κλειδάριθμο, κατό¬ 
πιν διαδικασίας που περιγράφεται στη Δημόσια Πρόσκληση. 
Εν συνεχεία υποβάλλουν ηλεκτρονικά αίτηση συμμετοχής 
στο πρόγραμμα, η οποία επέχει θέση δήλωσης αποδοχής 
των όρων και των προϋποθέσεων του προγράμματος κα¬ 
θώς και δήλωσης του άρθρου 8 του ν. 1599/1986 (ΦΕΚ Α' 75) 
για τα στοιχεία που διαλαμβάνονται σε αυτήν. Η ανακρίβεια 
των στοιχείων που δηλώνονται στην αίτηση επισύρει τις 
προβλεπόμενες ποινικές και διοικητικές κυρώσεις. Σε περί¬ 
πτωση υποβολής αίτησης με τρόπο διαφορετικό από αυτόν 
που ορίζεται ρητά στην Πρόσκληση, ο υποψήφιος απο¬ 
κλείεται από τη διαδικασία συμμετοχής στο πρόγραμμα. 

2. Ο τρόπος συμπλήρωσης και ηλεκτρονικής υποβολής 
των αιτήσεων καθώς και τα απαιτούμενα δικαιολογητικά 
των παροχών καθορίζονται με τη Δημόσια Πρόσκληση. 

3. Η αίτηση υποβάλλεται μέσα στην προθεσμία που ορίζε¬ 
ται ρητά στην Πρόσκληση. Το εμπρόθεσμο αυτής κρίνεται 
με βάση την ημερομηνία ηλεκτρονικής αποστολής της στον 
ΟΑΕΔ. Υποψήφιοι των οποίων οι αιτήσεις υποβάλλονται 
εκπρόθεσμα αποκλείονται από τη διαδικασία επιλογής. 

4. Οι δυνητικοί πάροχοι φέρουν την ευθύνη της πλήρους 
και ορθής συμπλήρωσης της ηλεκτρονικής τους αίτησης. 
Διόρθωση ή τροποποίηση ή συμπλήρωση των αιτήσεων, συ¬ 
μπλήρωση τυχόν ελλειπόντων στοιχείων - δικαιολογητικών, 
έστω και συμπληρωματικών ή διευκρινιστικών, επιτρέπεται 
με νέες αιτήσεις, οι οποίες υποβάλλονται έως τη λήξη της 
προθεσμίας υποβολής των αιτήσεων σε αντικατάσταση 
των προηγουμένων, οι οποίες ακυρώνονται. 

5. Οι πάροχοι οφείλουν μέχρι τη λήξη προθεσμίας υπο¬ 
βολής αιτήσεων να προσκομίσουν στις αρμόδιες υπηρεσίες 
τα οριζόμενα από τη Δημόσια Πρόσκληση δικαιολογητικά, 
άλλως αποκλείονται από τη συμμετοχή στο Πρόγραμμα. 

Κ. ΚΑΤΑΡΤΙΣΗ ΜΗΤΡΩΟΥ ΠΑΡΟΧΩΝ 

1. Κατόπιν της επεξεργασίας των αιτήσεων των παρο¬ 
χών συντάσσεται το προσωρινό Μητρώο Παροχών. Για 
τους υποψήφιους που από τον έλεγχο των αιτήσεων προ¬ 
κύπτει ότι δεν πληρούνται οι προϋποθέσεις του άρθρ. 6 
της παρούσας, όπως αυτές εξειδικεύονται από τη Δημόσια 
Πρόσκληση, συντάσσεται προσωρινός Πίνακας Αποκλεισμέ¬ 
νων Παροχών, με σαφή αναφορά στον συγκεκριμένο λόγο 
αποκλεισμού για κάθε υποψήφιο. 

2. Το προσωρινό Μητρώο Παροχών και ο προσωρινός 
Πίνακας Αποκλεισμένων Παροχών αναρτώνται στη διαδι- 
κτυακή πύλη του ΟΑΕΔ (νννννν.οαθό.ρή και ανακοινώνεται 
η έκδοσή τους στον Πίνακα Ανακοινώσεων των αρμοδίων 
Υπηρεσιών (ΚΠΑ2) του ΟΑΕΔ. 

3. Οι υποψήφιοι έχουν δικαίωμα ηλεκτρονικής υποβολής 
προς το ΔΣ του ΟΑΕΔ μίας και μόνο ένστασης κατά των 
αποτελεσμάτων του προσωρινού Μητρώου εντός της απο¬ 
κλειστικής προθεσμίας τριών (3) εργάσιμων ημερών από 
την επομένη ημέρα της δημοσιεύσεώς τους. Λεπτομέρειες 
για την υποβολή και την εξέταση των ενστάσεων καθορί¬ 
ζονται στη Δημόσια Πρόσκληση. 

4. Κατόπιν εξέτασης των ενστάσεων των παροχών από 
το Δ.Σ. του Οργανισμού, καταρτίζεται το Οριστικό Μητρώο 
Παροχών και ο οριστικός Πίνακας Αποκλεισμένων. 


5. Το οριστικό Μητρώο Παροχών και ο οριστικός Πίνα¬ 
κας Αποκλεισμένων Παροχών αναρτώνται στη διαδικτυακή 
πύλη του ΟΑΕΔ (νννννν.οαβό-ρΟ και ανακοινώνεται η έκδοσή 
τους στον Πίνακα Ανακοινώσεων των αρμοδίων Υπηρεσιών 
(ΚΠΑ2) του ΟΑΕΔ. 

6. Το προσωρινό και οριστικό Μητρώο Παροχών και ο 
προσωρινός και οριστικός Πίνακας Αποκλεισμένων Παρο¬ 
χών καταρτίζονται από τον Διοικητή του ΟΑΕΔ ή από το 
αρμόδιο όργανο που ορίζεται με απόφασή του. 

ΚΑ. ΛΟΙΠΟΙ ΟΡΟΙ ΚΑΙ ΠΡΟΫΠΟΘΕΣΕΙΣ 

1. Η διαδικασία εκδήλωσης ενδιαφέροντος, οι υποχρε¬ 
ώσεις και τα δικαιώματα δικαιούχων και παροχών, καθώς 
και οι λοιποί όροι και προϋποθέσεις του προγράμματος 
περιγράφονται αναλυτικά στη Δημόσια Πρόσκληση. 

2. Οι δικαιούχοι και οι πάροχοι συμπληρώνουν και υπο¬ 
γράφουν προτυποποιημένη, αναρτημένη στη διαδικτυακή 
πύλη του ΟΑΕΔ, σύμβαση, η οποία βασίζεται στους όρους 
και τις προϋποθέσεις της Δημόσιας Πρόσκλησης. Η από 
τα συμβαλλόμενα μέρη υπογεγραμμένη ανωτέρω σύμβαση 
καθώς και τα δικαιολογητικά που σύμφωνα με τη Δημόσια 
Πρόσκληση θα πρέπει να τη συνοδεύουν, διαβιβάζονται με 
ηλεκτρονική σάρωση στον ΟΑΕΔ. 

3. Η σύναψη σύμβασης μεταξύ δικαιούχου και παρόχου 
γεννά την αξίωση του δεύτερου να εισπράξει από τον 
ΟΑΕΔ ποσό αντίστοιχο με την οικονομική αξία της Επι¬ 
ταγής Διαμονής σε Παιδικές Κατασκηνώσεις, όπως αυτή 
ορίζεται στην παρ. 2 του άρθρ. 5 της παρούσας, ως αντάλ¬ 
λαγμα του συνόλου των παρεχομένων υπηρεσιών διαμονής. 

ΚΒ. ΔΙΑΔΙΚΑΣΙΑ ΕΛΕΓΧΟΥ 

Οι διοικητικοί και επιτόπιοι έλεγχοι διενεργούνται από 
υπαλλήλους του ΟΑΕΔ σύμφωνα με τις κείμενες διατάξεις. 

ΚΓ. ΑΠΟΠΛΗΡΩΜΗ ΤΟΥ ΠΡΟΓΡΑΜΜΑΤΟΣ 

1. Οι αιτήσεις των παροχών και τα σχετικά δικαιολογητικά 
για την αποπληρωμή του προγράμματος, όπως αυτά ορίζο¬ 
νται στη Δημόσια Πρόσκληση, υποβάλλονται έως 31.12.2014. 
Αιτήσεις που υποβάλλονται εκπρόθεσμα απορρίπτονται. 

2. Αρμόδιο όργανο για την αποπληρωμή του προγράμ¬ 
ματος ορίζεται ο Προϊστάμενος του ΚΠΑ 2 της περιοχής 
αρμοδιότητας της έδρας της επιχείρησης/παρόχου. 

ΚΔ. ΕΠΙΛΥΣΗ ΔΙΑΦΟΡΩΝ 

Κάθε διαφορά που προκύπτει κατά την υλοποίηση του 
προγράμματος επιλύεται με απόφαση του ΔΣ του ΟΑΕΔ 
ή το όργανο που αυτό ορίσει, μετά από γνώμη της Επι¬ 
τροπής Ε.Λ.Ε.Κ.Π. 

ΚΕ. ΠΑΡΑΒΑΣΗ ΤΩΝ ΟΡΩΝ ΤΗΣ ΠΡΟΣΚΛΗΣΗΣ-ΚΥΡΩΣΕΙΣ 

Με απόφαση του Δ.Σ. του Οργανισμού μετά από γνώ¬ 
μη της Επιτροπής Ε.Λ.Ε.Κ.Π. η παράβαση των όρων του 
προγράμματος από τους δικαιούχους και τους παρόχους, 
εκτός της διακοπής της επιδότησης, μπορεί να επιφέρει τον 
αποκλεισμό τους από το πρόγραμμα έως τρία (3) χρόνια 
και έως πέντε (5) χρόνια αντίστοιχα. 

ΚΖ. ΤΕΛΙΚΕΣ ΔΙΑΤΑΞΕΙΣ 

Στη Δημόσια Πρόσκληση εκδήλωσης ενδιαφέροντος 
που εκδίδεται σύμφωνα με τις διατάξεις της παρούσας 
εξειδικεύεται ή και ορίζεται οτιδήποτε δεν αναφέρεται 
στους όρους της παρούσας στη βάση της εθνικής και της 
κοινοτικής νομοθεσίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Απριλίου 2014 

